বাংলার দুর্গাপুজো নিয়ে এবার আমেরিকায় ঋতুপর্ণা সেনগুপ্ত

ওয়েব ডেস্ক: বাংলা ও বাঙালির আবেগের দুর্গাপুজো (Durga Puja)। আর মাত্র কয়েকদিনের অপেক্ষা! তারপরেই ঢাকে পড়বে কাঠি। আর এবার শারদ উৎসবের আগেই বড় সুখবর শোনাল কলকাতা পুরসভা (Kolkata Municipality)। বিশ্ব দরবারে এই পুজোকে তুলে ধরতে এক বিরাট উদ্যোগ রাজ্য সরকারের। বাংলার হয়ে এবার বিদেশবাসীর কাছে দুর্গাপুজো তুলে ধরবেন অভিনেত্রী ঋতুপর্ণা সেনগুপ্ত (Rituparna Sengupta)। ‘ফেস অফ বেঙ্গল’ হয়ে পৌঁছে যাবেন আমেরিকার নিউইয়র্ক টাইমস স্কোয়ারে। সোমবার নিজ মুখে এই সুখবর শুনিয়েছেন কলকাতার মেয়র ফিরহাদ হাকিম (Firhad Hakim)। পুরসভার এই নজিরবিহীন পদক্ষেপে বিশ্ব দরবারে বাংলার দুর্গাপুজো যে আরও সম্মান লাভ করবে তা বলা বাহুল্য।

উল্লেখ্য, সোমবার ‘কলকাতাশ্রী’ পুরস্কার অনুষ্ঠানের আয়োজন করা হয়েছিল কলকাতা পুরসভার তরফে। অনুষ্ঠানের প্রাকপর্বের মেয়র ফিরহাদ হাকিম এই ঘোষণা করেন। সেইসময় অভিনেত্রী ঋতুপর্ণা সেনগুপ্তকেও দেখা গিয়েছিল। ইউনেস্কো কলকাতার দুর্গাপুজোকে আগেই স্বীকৃতি দিয়েছে। এবার বাংলার দুর্গাপুজোকে আরও জনপ্রিয় করে তুলতে এক ধাপ এগোলে কলকাতা পুরসভা। পুরসভার এই পদক্ষেপে বিশ্ব দরবারে বাংলার দুর্গাপুজো আরও সম্মান অর্জন করবে।

আরও পড়ুন: দক্ষিণবঙ্গে ফের বৃষ্টির পূর্বাভাস, পুজোর আগে চলবে দুর্যোগ?

সোমবার এই অনুষ্ঠান থেকেই কলকাতা পুরসভার ‘কলকাতা শ্রী’ দুর্গাপুজো প্রতিযোগিতা ২০২৫-এর আবেদনপত্র জমা নেওয়া শুরু হয়েছে বলে ঘোষণা করা হয়েছে। অনলাইন এবং অফলাইনে জমা দেওয়া যাবে আবেদনপত্র। কলকাতার সব পুজো এই প্রতিযোগিতায় অংশগ্রহণের সুযোগ পাবে। পুজোয় নানান পুরস্কারে থাকবে আর্থিক মূল্য। তবে মেয়র এবং মেয়র পারিষদদের পুজো এই প্রতিযোগিতায় থাকবে না।

দেখুন অন্য খবর