ডেঙ্গি মোকাবিলায় পুজো কমিটিগুলোকে একগুচ্ছ নির্দেশিকা পুরসভার

কলকাতা: আকাশে এখন পুজোর গন্ধ। শহরজুড়ে পুজোর প্রস্তুতি তুঙ্গে। সেজে উঠছে মন্ডপগুলো। তবে, সেই সব নির্মীয়মাণ পুজো প্যান্ডেল যাতে মশার আঁতুড়ঘর না হয়ে ওঠে, তা নিশ্চিত করতে চাইছে কলকাতা পুরসভা (KMC)। সোমবার পুরসভার (kmc) তরফে শহরের পুজো উদ্দোক্তাদের চিঠি পাঠানও হয়েছে।

স্বাস্থ্য ভবন সূত্রে খবর, চলতি বছরের শুরু থেকে ২৫ অগস্ট পর্যন্ত কলকাতায় ডেঙ্গিতে (Dengue) আক্রান্ত হয়েছেন ৩০০ জন। আগামী দিনে যাতে আক্রান্তের সংখ্যা না বাড়ে, সে জন্যে পুজো উদ্যোক্তাদের সহযোগিতা জরুরি বলে মনে করছেন পুরসভার অধিকারিকরা। নির্দেশ দেওয়া হয়েছে, নির্মীয়মাণ পুজো প্যান্ডেলগুলিতে কোথাও মশার উৎপাত তৈরি হয়েছে কি না, তা নিয়মিত অনুসন্ধান করছেন পুরসভার স্বাস্থ্যকর্মীরা। পুরকর্মীদের কাজে সহযোগিতা করার পাশাপাশি প্যান্ডেল তৈরির জায়গাটিকে পরিচ্ছন্ন রাখার কথা বলা হয়েছে উদ্যোক্তাদের।

আরও পড়ুন: ‘পরীক্ষা কি কোনও পিকনিক নাকি?’ সিদ্ধান্তে অনড় কলকাতা বিশ্ববিদ্যালয়

পুরসভার তরফে কয়েকটি বিষয় পুজো উদ্যোক্তাদের মানতে বলা হয়েছে। নজর রাখতে হবে, বাঁশের ডগার কাটা অংশ বালি দিয়ে বুজিয়ে দিতে হবে। অথবা ভালো ভাবে কাপড় দিয়ে বাঁধতে হবে। প্যান্ডেল চত্বরের ভিতরে ও বাইরে কোথাও জল জমলে তা দ্রুততার সঙ্গে সরিয়ে দিতে হবে। রাস্তার ধারে বা আশেপাশে যে কোনও বাঁশের কাঠামোর মধ্যে জল জমা ঠেকাতে ব্যবস্থা নিতে হবে।

দেখুন খবর: