কেরলে অ্যামিবা আতঙ্ক, সতর্ক কলকাতা পুরসভা

কলকাতা: কেরালায় (Kerala) অ্যামিবার (Deadly Amoeba Scare) প্রকোপে আক্রান্ত ৪০০ জন। ইতিমধ্যেই মৃত্যুর খবরও এসেছে। এই খবর সামনে আসতেই আগাম প্রস্তুতি নিচ্ছে কলকাতা পুরসভা (Kolkata Municipality)।

পুরসভার তরফে জানানো হয়েছে, যেহেতু রোগটি জলবাহিত, তাই শহরের সমস্ত সুইমিং পুলের জল নিয়মিত পরীক্ষা চলছে। দূষিত ব্যাকটেরিয়া রয়েছে কিনা, তা খতিয়ে দেখা হচ্ছে। ইতিমধ্যেই একাধিক ক্লাব ও সুইমিং সেন্টারের সঙ্গে যোগাযোগ শুরু করেছে স্বাস্থ্যদফতর। শুক্রবার পুরসভার ডেপুটি মেয়র তথা স্বাস্থ্য বিভাগের মেয়র-পরিষদ অতীন ঘোষ বলেন, “কেরালার পরিস্থিতির খবর পাওয়ার পর থেকেই আমরা সতর্ক হয়েছি” ।

আরও পড়ুন : মহালয়ায় বৃষ্টির পূর্বাভাস দিল হাওয়া অফিস

ডেপুটি মেয়র আরও বলেন, “স্বাস্থ্য দফতরকে নির্দেশ দেওয়া হয়েছে—এরকম কোনও রোগী এলে দ্রুত চিকিৎসা শুরু করতে হবে। গুরুতর হলে সঙ্গে সঙ্গে সরকারি হাসপাতালে রেফার করতে হবে।” সাধারণ নাগরিকদেরও সতর্ক থাকার পরামর্শ দিয়েছেন তিনি। বার্তা, আবাসিকদের নিয়মিত ওভারহেড ট্যাঙ্ক পরিষ্কার করতে হবে। অন্তত দু’ থেকে তিন মাস অন্তর জল পরিষ্কার করার আবেদন জানিয়েছেন ডেপুটি মেয়র।

দেখুন খবর: