দেশের সেরা কলকাতার শৌচালয়! সার্টিফিকেট দিল কলকাতা পুরসভা

কলকাতা: দেশের মধ্যে সেরা কলকাতার শৌচালয় (Public Toilet)। স্বচ্ছ ভারত কর্মসূচীর আওতায় কলকাতার পাবলিক টয়লেট (Public Toilet) সেরা। পুরসভার হাতে এল কেন্দ্রীয় স্বাস্থ্যমন্ত্রকের সার্টিফিকেট (Certificate)। মহানগরীতে ৪৭৮টি গণ শৌচালয় আছে। এর মধ্যে শুধুমাত্র মহিলাদের জন্য শৌচালয় প্রায় ১৭টি। এই শৌচালয়গুলি এখন বেসরকারি সংস্থার হাতে।

জানা গিয়েছে, গত কয়েকদিন আগে জন স্বাস্থ্য মন্ত্রকের কর্তারা পাবলিক টয়লেটগুলির পরিস্থিতি খতিয়ে দেখতে আসেন। এমত পরিস্থিতিতে কেন্দ্রীয় স্বাস্থ্যমন্ত্রক থেকে কলকাতা পুরসভাকে ‘ওডিএফ (ওপেন ডিফেকশন ফ্রি) প্লাস সার্টিফিকেট পাঠানো হয়েছে। পুরসভা সূত্রে পাওয়া খবর অনুযায়ী, কলকাতার উত্তর থেকে দক্ষিণ পর্যন্ত মহিলাদের জন্য শৌচালয়ের সংখ্যা আরও বাড়ানো হবে। শুধু তাই নয়, কলকাতার ৫টি মেডিক্যাল কলেজে পাবলিক টয়লেট তৈরি করা হবে। এছাড়াও, ইএম বাইপাস থেকে কামালগাজি পর্যন্ত গোটা রাস্তায় ৯টি নতুন শৌচালয় তৈরি করা হবে।

আরও পড়ুন: কলকাতায় ফিরেই SIR নিয়ে বড় মন্তব্য দিলীপ ঘোষের

ওপেন ডিফেকশন ফ্রি কী?

ওপেন ডিফেকশন ফ্রি-র অর্থ কলকাতার কোনও ওয়ার্ডে খোলা জায়গায় শৌচকর্ম করা হয় না। শুধু তাই নয়, একই সঙ্গে শংসাপত্রে বলা হয়েছে, পুরসভার প্রতিটি শৌচালয় স্বাস্থ্যকর। কোনওরকম রোগ সংক্রমণের সম্ভাবনা নেই।

দেখুন খবর:

The post দেশের সেরা কলকাতার শৌচালয়! সার্টিফিকেট দিল কলকাতা পুরসভা first appeared on KolkataTV.